নাগরিকত্ব পাওয়ার আগেই ভোটার সোনিয়া গান্ধী: অভিযোগ কোর্টে

ওয়েব ডেস্ক: কংগ্রেস সাংসদ সোনিয়া গান্ধীর (Sonia Gandhi) বিরুদ্ধে দিল্লির আদালতে (Delhi Court) ফৌজদারি মামলা। অভিযোগ, ভারতীয় নাগরিকত্ব পাওয়ার ৩ বছর আগেই ভোটার তালিকায় সোনিয়ার নাম। এই ঘটনায় ভোটার হওয়ার প্রক্রিয়াই প্রশ্নের মুখে, মামলাকারীর দাবি। আজগুবি অভিযোগ, এসবের কোনও ভিত্তি নেই, বক্তব্য কংগ্রেসের।

কংগ্রেস সাংসদ সোনিয়া গান্ধীর বিরুদ্ধে দিল্লির রাউস অ্যাভিনিউ আদালত ফৌজদারি অভিযোগ দায়ের। ভারতের নাগরিক হওয়ার আগেই ভোটার হয়েছেন সোনিয়া। ১৯৮৩ সালে ভারতীয় নাগরিকত্ব পাওয়ার ৩ বছর আগে, ১৯৮০ সালে, দিল্লির ভোটার তালিকায় নাম রয়েছে সোনিয়ার। বিকাশ ত্রিপাঠী নামে এক ব্যক্তি এই অভিযোগ দায়ের করেছেন। সোনিয়া গান্ধীর বিরুদ্ধে এফআইআর করার দাবি জানানো হয়েছে হলফনামায়। আগামী ১০ সেপ্টেম্বর মামলার শুনানির সম্ভাবনা। সোনিয়া গান্ধী ১৯৮৩ সালে সরকারিভাবে ভারতীয় নাগরিকত্ব পান। তার আগে ১৯৮০ সালের ভোটার তালিকায় তাঁর নাম রয়েছে। বিকাশ ত্রিপাঠীর আবেদনে বলা হয়েছে যে, ১৯৮০ সালে সোনিয়া গান্ধীর নাম প্রথমে ভোটার তালিকায় যুক্ত করা হয়েছিল। কিন্তু আপত্তির কারণে ১৯৮২ সালে তা বাদ দেওয়া হয়। ১৯৮৩ সালে তিনি নাগরিকত্ব পাওয়ার পরে ফের তাঁর নাম তালিকায় যুক্ত করা হয়। ভোটার তালিকা কারচুপির অভিযোগে যখন সুর চড়িয়েছে কংগ্রেস, সেই সময়ে সোনিয়া গান্ধীর বিরুদ্ধে জাল নথির ভিত্তিতে নাম তোলার অভিযোগ যথেষ্টই তাৎপর্যপূর্ণ।

আরও পড়ুন:মাত্র ১৮ ঘণ্টার মধ্যেই জম্মু-কাশ্মীরে তৈরি হল কাঠের সেতু, নেপথ্যে ভারতীয় সেনা

গেরুয়া শিবিরকে আক্রমণ করে এই মামলা প্রসঙ্গে কংগ্রেসের দাবি, এর পিছনে বিজেপি রয়েছে। এসব আজগুবি অভিযোগ, কোনও ভিত্তি নেই এই অভিযোগের। মামলাকারী বিকাশ ত্রিপাঠীর দাবি, এই ঘটনায় ভোটার তালিকায় নাম তোলার প্রক্রিয়াই প্রশ্নের মুখে দাঁড়িয়েছে। দেশের নাগরিক না হয়েই সোনিয়া গান্ধী কীভাবে নয়াদিল্লি লোকসভা কেন্দ্রের ভোটার তালিকায় নাম তুললেন, আবেদনকারী প্রশ্ন। ত্রিপাঠীর দাবি, জাল নথির ভিত্তিতে সোনিয়া গান্ধীর নাম ১৯৮০-র ভোটার তালিকায় নথিভুক্ত করা হয়েছিল। এর পূর্ণাঙ্গ তদন্ত হওয়া প্রয়োজন।

অন্য খবর দেখুন